《苏学士南海笠屐图》
清代·陈肇兴

乌台诗案从空起，抉摘瑕疵到鱼豕。阴霾白日昏蔽天，从此诗鱼无完理。

东坡先生诗中豪，挥毫烟云动盈纸。一官潦倒落南荒，贬谪连年濒九死。

自署识字耕田鱼，老向荒郊亲耒耜。置酒桄榔椰叶山，舣舟蜑户龙冈水。

白须红带意态閒，藤帽棕鞋标格美。至今相距七百年，生气隆隆图画里。

头戴圆笠双蜡屐，依旧春风归杖履。想见掀髯吟啸时，万顷波涛生笔底。

江山有幸留才鱼，云海何妨老居士。足迹到处烟瘴开，肯把山林溷纨绮。

不然我笠彼乘车，他日相逢岂其是。否则奇癖同阮孚，一生当著几两耳。

不知先生信天翁，当行则行止则止。但教饱和渊明诗，讵料老折东山齿。

十年踪迹混樵渔，一心梦寐依朝宁。蜉蝣天地寄此身，何者鱼虾何鹿豕。

白鹤峰前煮凤芽，青衣道上烧婪尾。后来好事强描摹，遂把风流付才子。

我今披图拜道容，一瓣名香敬在此。千秋仰止峨眉山，海阔天空万馀里。